APARIȚIE. Cum arată acum Kim Jong-un. Liderul de la Phenian a ieșit la lumină după aproape o lună de absență

Ministerul de Externe Român a lansat un apel către Coreea de Nord, după ce autoritățile de la Phenian au lansat miercuri o rachetă balistică în Marea Japoniei.

Ministerul condus de Teodor Meleșcanu l-a somat pe Kim Jong-un să respecte regulile ONU și să se abțină de la astfel de acțiuni pe viitor.

„Lansarea de către Republica Populară Democrată Coreeană a unei noi rachete balistice de rază medie încalcă rezoluțiile în vigoare ale Consiliului de Securitate al ONU. Aceste acțiuni repetate reprezintă amenințări majore la adresa păcii și securității internaționale. Ministerul român al Afacerilor Externe reiterează apelul către autoritățile de la Pyongyang de a respecta pe deplin normele internaționale în vigoare și de a se abține de la orice acțiuni care ar putea destabiliza securitatea din Peninsula Coreeană și la nivel global”, se arată în comunicatul Ministerului Afacerilor Externe.